
"Ezt szerzették Pestnek városában […] ezer öt száz és nyolc esztendőben"

A tanulmányban az első olyan népénekünket elemzem nyelvtörténeti és művelődés-történeti szempontok alapján, amelynek a szerzőjén kívül a keletkezés helyét és idejét is tudjuk. A ferences rendi szerzetes, Vásárhelyi András a szöveg első lejegyzője, változatának szóhasználata és írásképe ellentmond az abból megismert keletkezési körülményeknek. A szöveg második változata jelentős különbségeket mutat, a későbbi példányok egymástól kevésbé térnek el. A kedvelt népének keletkezési információi félrevezetnek, ha a szöveg eredetét kutatjuk. Az elemzésben az első két változatot hasonlítom össze, nagy szerepet kapnak a művekben található tévesztések. Nem kívánom elvitatni Vásárhelyi Andrástól a mű szerzésének jogát, viszont valószínű, hogy egy régebbi változatott szerkesztett újra.



